TVD, 3.2.2004


Naslov: PROIZVODNJA CELULOZE SE DOKONČNO UKINJA

Napoved za voditelja:

Ker do danes ni bilo mogoče najti rešitve za nadaljevanje proizvodnje celuloze, ki ne bi hkrati pomenila tudi stečaja podjetja, se je uprava Vipapa odločila, da najkasneje do konca aprila zapre obrat za proizvodnjo celuloze ter v petek na nadzornem svetu sprejme tudi predlog programa razreševanja presežnih delavcev. To je bilo današnje skopo sporočilo uprave iz tovarne celuloze in papirja v Krškem. Odločitev, ki so jo v mnogi sicer pričakovali že dolgo časa, je kljub temu marsikoga prizadela in presenetila.

T- "GORAN ROVAN>Krško
X- $Jože Grajžl

20.13
Namesto, da bi letos praznovali 65 letnico, odkar je tovarnar Bonač pognal tovarno celuloze v Krškem, bo ta zdaj kot kaže dokončno prenehala z obratovanjem. Tako so se že pred leti odločili njeni lastniki in država, ki je pogojevala njeno ekološko sanacijo.

T- ROMAN MOLAN

X- predsednik sindikata Pergam v Vipapu
15.35
Razlog je očitno nezmožnost dogovora z državo glede pogojev nadaljnega obratovanja in pa očitno previsokih taks.

20.41
Če so imeli zaposleni še pred dnevi upanje, da bi se še kaj dalo narediti, so zdaj njihovi upi splavali po vodi. Država je namreč z novo uredbo še poostrila takse za obremenjevanje voda. 

T- JOŽE HABINC
X- nekdanji direktor Celuloze in predsednik KS Krško
19.34
Po mojem največja napaka nas vseh skupaj je, da ob tem dogodku nismo naredil v teh treh letih nič okoli prestrukturiranja proizvodnje z ozirom na izgubljena delovna mesta.

20.58
Nadzorni svet Vipapa naj bi v petek sprejel odločitev o dokončnem zapiranju proizvodnje celuloze in potrdil program presežnih delavcev. Teh naj bi bilo po dosedanjih napovedih kar okoli štiristo.

T- KAREL GLOGOVŠEK
X- upokojenec Vipapa
17.22 Vlada naša nima pravega odnosa do Posavja. To resnično lahko povemo vsakemu v oči.

17.49 Kam se bojo, to so večinoma te stroke, kemiki in take izobrazbe, ko prej so potreboval to tovarno, ne

18.01
Nove zaposlitve dvomim, da bo kej.


21.18
Kljub črnim napovedim, na katere so v sindikatu opozarjali vlado že vrsto let, so ti še vedno optimisti.

T- ROMAN MOLAN

X- predsednik sindikata Pergam v Vipapu
16.11
Mi smatramo, da je varianta še in da je možnost dogovora v tem smislu, vendar za to vedno rabiš sogovornika na obeh straneh, kar pa očitno tuki nekdo taji, ali vodstvo podjetja ali pa država.

21.33
Zaposleni se seveda čutijo prevarane, zato nočejo pred kamero. Ob tem pa se bojijo, da bodo oškodovani tudi pri odpravninah, saj lahko zaradi spremenjene zakonodaje in lastništva podjetja, računajo le na dve plači odpravnine, pa še to si bodo verjetno morali izboriti na sodišču.

